
Утвърдил:

СТРАТЕГИЯ ЗА РАЗВИТИЕ НА 
ДЕТСКА ГРАДИНА № 4 „РОСА” 
ЗА ПЕРИОДА 2026-2030 ГОДИНА

	Стратегията на ДГ № 4 „Роса“ е основана на разбирането, че главна цел в образователната система е детето. 
	ВЪВЕДЕНИЕ
Стратегията е система от политики и стратегически подходи за утвърждаване и укрепване на модерната визия на детската градина. Тя определя актуалните цели и перспективи в развитието на четиригодишен период на развитие на детската градина, начините за реализирането й, както и очакваните резултати. Основава се на принципите и насоките от ЗПУО, Наредба №5 от 03.06.2016 г. за предучилищното образование, нормативни документи на МОН и на стратегията на Община Банско, за развитието на образованието, както и на спецификата на детската градина. Изготвена е въз основа на опита на педагогическата колегия и административното ръководство в сферата на образованието реализирано в детската градина. 
Стратегията на ДГ „Роса“  отговаря на националните приоритети в областта на образованието. Тя служи за стратегическо позициониране на детската градина на национално равнище и отговаря на националните приоритети. Тя е комплекс от педагогически идеи, управленски и административни действия, чието изпълнение гарантира утвърждаването на детската градина, като модерна, достъпна и качествена обществена институция. Съхранява добрите традиции и достойнства на детското заведение, начертава бъдещите посоки на действия и резултати, търси потенциални възможности и вътрешни ресурси, анализира силните страни и вероятните трудности и проблеми за реализирането и. 
Стратегията се опира на съвкупността от взаимосвързаните мисия, визия, ценности, дейности, цел и под цели, програмна система и план за действие с механизъм за финансово осигуряване.
I. МИСИЯ
Мисията на съвременното образование в частност предучилищното се свързва с подкрепа и защита на фундаменталните права на човека. С тази своя мисия образованието се преориентира към формирането и развитието на творческото мислене, към намиране на нестандартни решения, към промяна на съществуващата действителност.
Като най-дълбока същност се откроява развитието, предоставящо възможности за овладяване на ключови компетентности в предучилищна възраст.
Основната мисия на ДГ „Роса“ ще бъде насочена към полагане на основите на формиране на ключовите компетенции. Във връзка с това ще се предприемат действия и приоритети, които да отразяват основните ценности по отношение на ранното детско развитие и готовността за училище. Чрез високо качество на възпитателно – образователния процес да гарантираме развитието на потенциала на всяко дете.
II. ВИЗИЯ
ДГ „Роса“ – любимо място за децата, градина с традиции и бъдеще. Създаване на оптимални условия за всяко дете за неговото развитие и образование.
III. ЦЕЛ НА СТРАТЕГИЯТА
Изграждане на иновационна образователна среда, за осъществяване на позитивна и ефективна възпитателна работа, осигуряваща качествено предучилищно образование и подкрепа за всички деца, максимално развитие на детския личностен потенциал и възможности за пълноценна социална реализация.
Хуманизация на възпитателно-образователния процес и преоткриване на детската личност, възпитавана в дух на мир, толерантност, достойнство, свобода и творчество.
Оптимизиране на възможностите на детското заведение да се превърне в център за образователна, културна и социална дейност не само като краен продукт, но като атмосфера, дух и начин на мислене за осъществяване на многостранни инициативи..
Под цели: 
1. Утвърждаване на ДГ „Роса” като конкурентно-способно детско заведение, формиращо у децата национални и общочовешки добродетели.
2. Успешна подготовка на децата за училище.
3. Превръщане на детската градина в център за педагогическо партньорство с родителите.
4. Модернизиране на възпитателно-образователния процес чрез прилагане на интерактивни форми и методи на обучение и информационни технологии в педагогическата практика.
5. Формиране и утвърждаване на общочовешки и национални ценности.
6. Популяризиране на добрите педагогически практики в областта на гражданското образование и нравствено възпитание на децата от предучилищна възраст.
7. Разнообразяване на формите и съдържанието на квалификационната работа в педагогическия колектив, за да отговорим на изискванията на обществото и развиващата се педагогическа наука.

Задачи:
1. Опазване живота и здравето на децата, чрез здравословно и рационално хранене, активен двигателен режим, игри и престой на открито.
2. Предоставяне на възможности за право на избор (дейности, игри, материали, партньорства и др.). Диференциране на грижите, спрямо различните потребности на децата.
3. Обогатяване и поддържане на гъвкава, динамична и мобилна образователна среда.
4. Повишаване педагогическите компетенции на кадрите, водещи до по-висока ефективност на труда.
5. Усъвършенстване на управленския процес в детското заведение, гарантиращ адекватно поведени на партньорство и сътрудничество в работата.

IV. ЦЕННОСТИ И РЪКОВОДНИ ПРИНЦИПИ НА СТРАТЕГИЯТА
1. Хуманизиране и демократизиране дейността на детската градина и поставяне детето в центъра на педагогическите взаимодействия.
2. Реализиране на ценностите и принципите на педагогиката за толерантност и ненасилие.
3. Позитивното възпитание да бъде в основата на педагогическото взаимодействие.
4. Внедряване на съвременен мениджмънт и маркетинг съобразно новите потребности, изисквания и тенденции в контекста на Европейското образователно пространство.
5. Създаване условия за квалификационна дейност на педагогическата колегия, основаваща се на поддържащото образование – образование през целия живот.
6. Подкрепа на децата и техните семейства – педагогика на сътрудничеството.

V. ПРОГРАМНИ СИСТЕМИ
Образователно-възпитателната система „Чуден свят“ на изд. Просвета, осигурява на децата:
· емоционален и психологически подход, като се имат предвид особеностите на сензитивния период в детската възраст;
· ясно заявен прагматичен и дейностен подход в обучението;
· оптимални условия за развитие на индивидуалния и личностен потенциал на детето;
· развиващи игри, интерпретирани в познавателен план във всяко образователно направление;
· игри за развитие на фината моторика с цел стимулиране на интелектуалния и творчески потенциал на детето;
· хармонично развитие и стимулиране на детското любопитство към всичко ново в света;
· дидактични игри и материали към съответните теми.
Основни цели:
· Осигуряване на емоционален и психологически комфорт на детето и създаване на оптимални условия за развитие на индивидуалния му личностен потенциал.
· Осигуряване на системно обучение и възпитание, съобразени с: възрастовата сензитивност; актуалните образователни потребности на обществото; индивидуалния потенциал на детето.

Програмните системи са:
· Съвременни системи с ясно заявен прагматичен подход.
· Съдържанието на всяко учебно помагало е разпределено по месеци и учебни седмици с конкретна тема, задачи и дейности.
· Улесняват учителите при планирането и осъществяването на конкретните дейности.
· Осигуряват обучение, възпитание и диагностика на децата, съгласно ДОС и националната програма за предучилищно образование по всички направления с оглед и на индивидуалния потенциал на детето.
· Предлагат интегриран, комплексен и игрови подход в учебно - възпитателния процес, приемственост между всички възрастови групи и готовност за училище. 
· Предлагат множество познавателни, развиващи и творчески игри, интегрирани във всяко направление.   
· Осигуряват емоционален и психологически комфорт на детето като стимулира неговия личностен напредък, интелектуално развитие и себеутвърждаване.
· Дават възможност за гъвкаво приложение на системата, съобразно конкретните условия и специфика на детската група.
· Дават реални възможности за родителите да проследяват образователно-възпитателния процес на своето дете.
· Изграждат положително отношение на децата към книгата и към учебния труд.

Програмните системи  са разработени от специалисти в сферата на предучилищното възпитание, съобразена е с психологическите особености на деца от 3 до 7 годишна възраст и акцентира върху потребностите на детското развитие.  
Програмната система е разработена  в следните продукти:
1. Практическо ръководство на учителя
2. Практическо ръководство на учителя по музика
3. Детско портфолио – индивидуална папка или книжка за всяко дете
4. Музикален албум. 

VI. ЕТАПИ ПРИ РАЗРАБОТВАНЕ НА СТРАТЕГИЯТА

1. Анализ на състоянието на детската градина. 
	1.1. Деца
      В детска градина „Роса“  се приемат деца на възраст 3-7 години, по желание на родителите, в 8 целодневни групи по възрастов принцип, като групите се оформят по реда на подадените молби и правилата за прием в общината. Не се допуска подбор по пол, етническа, религиозна и социална принадлежност или по друг диференциращ признак. Зачитат се Конвенцията за правата на детето, Законът за закрила на детето и Конституцията на Република България. Към периода 15.09.2026г. в детската градина има 203  деца.

	Положителни страни

	1. Децата са физически и психически здрави и правилно развити.
2. Няма липса на деца.
3. Осъществена е приемственост детска градина – училище.
4. Осигурено е здравно обслужване и здравна профилактика.

	Вътрешен потенциал:
· Стимулиране познавателната активност на всяко дете и позитивното общуване между децата.
· Намаляване напрежението, тревожността и агресивните прояви.
· Диагностициране на изоставането или избързването в развитието и създаване на адекватни условия за индивидуално прогресивно развитие.



	1.2. Кадрови ресурс
Брой на педагогическия персонал – 19 души.
Възрастов състав: - 31-40 години - 6; 41-50 години - 9 и над 50 години - 4 .
Образование на педагогическия персонал – със степен магистър – 16 ; със степен бакалавър – 3 .
Професионална квалификационна структура – директора е с I-во ПКС, 8 учители с II ПКС, 1 учител с III ПКС, 5 учители с IV ПКС и 2   учители с V ПКС.
В детската градина има директор главен учител, логопед, старши учител по музика, 7 старши учители, 8 учители, мед.сестра в детска градина и 15 човека непедагогически персонал.

	Положителни страни

	1. Наличие на възможности за вътрешно финансиране на текуща педагогическа квалификация.
2. Наличие на квалифицирана педагогическа колегия.
3. Утвърдена екипност на различни равнища.
4. Участие на представители на педагогическата колегия в подбора на учители.
5. Осигурени здравна профилактика и мониторинг на работното място от лицензирана фирма.
6. Осигурена е възможност за финансиране на квалификационни дейности по проекти с външно финансиране.
7. Наличие на кадри с добра компетентност за работа с интерактивна техника и прилагане на интерактивни технологии.

	Отрицателни страни

	1. Недостатъчна квалификация на учителите по отношение на интегрирането на деца със специални образователни потребности и корекция на т.нар. „трудни“ деца.
2. Недостатъчни умения за работа по европейски проекти.

	 Вътрешен потенциал:
· Мотивиране на учителите да развиват компютърни умения и чужди езици, повишаване на квалификацията, работа по проекти.
· Популяризиране и внедряване на собствен педагогически опит и знания в практиката на цялата градина.
· Придобитите умения и знания да станат достояние на всички чрез различни форми.



	1.3. Възпитателно-образователен процес.
Наличие на Програмна система и помагала.
Изпълнение на държавните образователни стандарти.
Прилагане на педагогически подходи, осигуряващи комфорта на децата.
Основна форма на педагогическо взаимодействие е ситуацията.

	Положителни страни

	1. Създадени са условия за „равен старт“ на всички деца.
2. Наличие на възможности за допълнителни дейности по интереси.
3. Популяризиране, изява и презентиране на творчеството на децата – изложби, концерти, базари, собствени дискове и др.
4. Приобщаване на децата към националните ценности и традиции.
5. Гъвкав дневен режим, осигуряващ равностойност на трите основни дейности: игра-обучение-труд.
6. Утвърждаване на личностно-ориентиран и позитивен подход на възпитание.

	Вътрешен потенциал:
· Овладяване принципите и методите на позитивното възпитание чрез самоподготовка, вътрешна и външна квалификация.
· Повишаване на общата квалификация на персонала (организиране на курсове, тренинги, обучение или самообучение).
· Компетентен и критичен подбор на програми и помагала.



	1.4. Учебно-техническа и материална база.
ДГ „Роса” е общинска детска градина с 8 целодневни групи общо 203 деца към началота на учебната година.  Състоянието на сградния фонд е добро. Той включва: 1 основна сграда със занимални и отделни спални;   логопедичен кабинет; медицински кабинет; обособен административен сектор; учителска стая; дворни площадки; съоръжения. Филиал в първи жилищен етаж от блок, където се помещават две групи (първа възрастова група). Има обособени занимални и спални помещения и ползват общо помещение (тоалетна).
Технически средства, помагащи педагогическия процес – лаптопи, принтери, интерактивни дъски, мултимедия.
Дворове за дейности занимания и игри на открито.
Физкултурен салон, който има нужда от ремонт и освежаване

	Положителни страни

	1. Обособени помещения за всяка група.
2. Игрови площадки на двора за всяка група със съоръжения.
3. Технически средства, необходими за педагогическия процес.

	Отрицателни страни

	1. Физкултурен слаон, който се нуждае от ремонт
2. Необходимост от още компютри за обезпечаване на подготвителните групи
3. Необходидмост от климатици за два от етажите (общо 4 бр.)

	Вътрешен потенциал:
· Търсене на възможности за включване на нови спонсори в различните дейности.
· Мотивиране на родителите на децата за собствен труд и принос към обновяване на МТБ.
· Участия в публично-частни партньорства.
· Кандидатстване по национални и европейски фондове и програми на детското заведение и реновиране на физкултурния салон.



	1.5. Финансиране.
Финансирането на детската градина е на делегиран бюджет.
Заплатите на учителите са обвързани с национални програми – диференцирано заплащане, кариерно развитие, наредба за РЗ и финансиране и др.
Съществуват други алтернативи, допускани от Закона за предучилищното и училищно образование за финансиране от проекти, дарения и спонсорство.

	Положителни страни

	1. Делегиран бюджет, управляван от директора, по приоритетите на градината.
2. Наличие на вътрешни правила за труд и работна заплата.

	Отрицателни страни

	1. Ограничени финансови средства за реализиране на всички планирани дейности и подобрения.

	Вътрешен потенциал:
· Мотивиране на родителите и обществеността към спонсорства.
· Кандидатстване за включване в различни проекти и програми.



	1.6. Външни фактори.
Семейна общност.
Общински структури и културни институции.
Неправителствени организации.
Училища.

	Положителни страни

	1. Наличие на допълнителни за спонсориране инициативи на детската градина.
2. Включване на родителите в прекия образователно-възпитателен процес.
3. Установени са традиции в приемственост с училище.

	Отрицателни страни

	1. Необходимо е прилагане на разнообразни инициативи за повишаване активността на родителите.
2. Неефективни са връзките и контактите с неправителствени организации.

	Вътрешен потенциал:
· На базата на досегашен опит може да се създадат нов тип отношения на сътрудничество със семейството.
· Създаване на система за външна изява на деца и учители.
· Създаване на система за обмен на информация със семейството и училището.



VII. ДЕЙНОСТИ ЗА ПОСТИГАНЕ НА ЦЕЛИТЕ

1. Административно-управленска дейност.
1.1. Търсене на нови контакти с институти, фондации и организации за подпомагане дейността на детската градина.
1.2.  Поддържане на интернет страница.
1.3. Участие в проекти и програми (общински, регионални, национални, международни).
1.4. Популяризиране на постижения на деца и учители:
· създаване на информационна банка в детското заведение.
1.5. Стимулиране и мотивиране изяви на деца и учители.
1.6. Търсене на допълнителни средства за финансиране на дейностите

2. Образователно-възпитателна дейност.
2.1. Използване на съвременни методи и подходи за развитие – дидактични игри и материали, интерактивни методи, компютърни програми и др.
2.2. Използване възможностите на индивидуална и групова организация на работа.
2.3. Обогатяване системата на диагностиката като задължителна практика. 
2.4. Усъвършенстване на процесите на планиране, организиране и провеждане на съдържателен педагогически процес.
2.5. Въвеждане на нетрадиционни, интерактивни техники за „нестандартните“ деца.
2.6. Поддържане на школи по интереси срещу заплащане от родителите:
· за децата –детски спорт, танци  и др.

3. Квалификационна дейност.
3.1. Създаване и поддържане на информационна банка – библиотечен, мултимедиен фонд, портфолиа.
3.2. Осигуряване на условия за участие в квалификационни форми на различни равнища.
3.3. Обмяна на опит – паралелно, допълващо, циклично – по проблемни области.
3.4. Включване на учителите в курсове за придобиване на по-високи ПКС.
3.5. Включване в обучителни програми.

4. Социално-битова и финансова дейност.
4.1. Обогатяване и поддържане на материално-техническата база:
· поддържане на съвременен интериор, съобразно възрастта в занималните.
· Ремонт на вече съществуващия физкултурен салон.
·  Постоянно обновяване и обогатяване на игровата и дидактична база.
4.2. Контрол и правилно разпределение на финансовите средства.
4.3. Осигуряване на медицински и здравен мониторинг на персонала.
4.4. Осигуряване на средства и организиране на различни „антистрес“ дейности – спорт, културни дейности,посещения на различни мероприятия и обекти и др.

5. Финансово осигуряване изпълнението на стратегията.
5.1. Финансиране от държавния и общинския бюджет.
5.2. Разработване на проекти с външно финансиране.
5.3. Привличане на спонсори.
5.4. Реализиране на благотворителни кампании.
5.5. Собствен труд на служители на детската градина.

VIII. ОЧАКВАНИ РЕЗУЛТАТИ
1. Гъвкавост и вариативност в организацията на материалната среда.
2. Творческо разгръщане на наличния потенциал.
3. Решаване на проблемите, чрез позитивна вътрешна комуникация.
4. Положителна промяна в мотивите и нагласите на педагогическия колектив.
5. Емоционален комфорт и успешна адаптация на децата.   
6. Мобилност на мениджърските и управленските функции а директора.
7. Разширяване на взаимно полезните контакти на детската градина с       другите социални и обществени фактори

IX. РАБОТА С РОДИТЕЛИ
      1. Активно включване на Обществен съвет в ръководството и дейността на детската градина.
      2. Въвеждане на нови форми на взаимодействие с родителската общност.
X. ОБЩИ ПОЛОЖЕНИЯ
1. Стратегията е основен документ, който регламентира дейността на детската градина.

2. Стратегията се приема на Педагогически съвет. Изпълнението на Стратегията се отчита пред Педагогическия съвет. Стратегията се актуализира на 4 години.



          Настоящата стратегия е приета на заседание на Педагогическият съвет с Протокол № 1/16.09.2026 г.

